Vermiste Welkom-tiener opgespoorGeraldine van der Merwe Geraldine van der Merwe (18), ŉ tienermeisie van Welkom in die Vrystaat wat sedert Maandagoggend vermis was, is gevind. “Geraldine is ongedeerd en veilig. Sy het met ŉ verkeersbeampte in verbinding getree en is vanoggend [Dinsdag] in die vroeë oggendure in Kroonstad gevind,” het ŉ vriend van die familie aan Maroela Media bevestig. Maroela Media het Maandag berig Van der Merwe is Maandagoggend vir die laaste keer gesien toe sy in haar wit Opel Corsa skool toe gery het, maar nooit daar opgedaag het nie.